LÉLEK – kép fotópályázat 2023 – részvételi feltételek

1. Az **Unio Mystica Könyvkiadó** (továbbiakban: Könyvkiadó)fotópályázatot hirdet **Kiss Balázs Kunó** (www.kissbalazskuno.hu) támogatásával: „LÉLEK – kép öröknaptár” címmel.
2. A pályázat célja, hogy az amatőr és profi fotósok, fotóművészek számára **ingyenes megjelenési lehetőséget** biztosítson a Könyvkiadó által 2023-ban megjelentetni kívánt öröknaptár oldalain. A Könyvkiadó munkatársai egy olyan teljesen új megközelítéssel próbálkoznak a kiadvány megjelentetésével, melyre eddig nem volt példa.

A 368 oldalas, sz170 \* m160 mm méretű asztali öröknaptár nem titkolt célja az továbbá, hogy Kiss Balázs Kunó önismereti előadó, író koan-jellegű idézeteit, önismeretet célzó kérdéseit a fotók történetével, hangulatával, kérdésfelvetéseivel összehangoltan rendezze egy egységgé, s ezek az idézet-fotó összekapcsolódások kísérjék végig az olvasót az év minden egyes napján. Bízunk benne, hogy az „olvasott” (idézet) és „látott” (fotó) élmények keltette együttes rezgések pozitív belső ráhangolódást váltanak ki az egyénből.

Izgalmas együttműködésre invitáljuk a fotósokat!

1. A Könyvkiadó biztosítja, hogy az öröknaptár több ezer példányban megjelenik, az érdeklődők szinte az összes nagyobb könyvesbolti hálózatban és webáruházban elérhetik, megvásárolhatják.
2. A nevezés díjtalan.
3. A kiadványban való megjelenő nyertes fotók kiválasztásáról a Könyvkiadó munkatársaiból álló zsűri dönt – főként Balogh Gabriella, az Unio Mystica Kiadó ügyvezetője, kiadványszeresztője, kreatív munkatársa, hobbifotós, valamint Kiss Balázs Kunó, az Unio Mystica Kiadó tulajdonosa, író, előadó. Minden díjazottat elektronikusan, e-mailben értesítünk.
4. Részvételre jogosult minden természetes személy, aki a 18. életévét betöltötte.
5. Egy pályázó maximum 20 db, saját maga által készített fotóval pályázhat, amelyek felett teljes szerzői és használati joggal rendelkezik. A fotókat 2023. május 31-ig lehet elküldeni a lelekkep@gmail.com e-mail-címre a kitöltött nevezési lappal és hozzájáruló nyilatkozattal együtt. (lásd 11-es pont).
6. Kizárólag digitális, főként színes fotókat várunk, de fekete-fehér képekkel is lehet pályázni. Utómunka megengedett.
	1. A pályázatra minimum 1772x1181 pixeles felbontású, 3:2 képarányú, fekvő elrendezésű, 300 dpi-s felbontású JPG képek nevezhetők. A kiadványban megjelenési lehetőséget elnyert pályázó fotója 150\*100 mm-es méretben jelenik, a fotó mellett pedig feltüntetésre kerül a kép készítőjének teljes neve.
	2. A képek témája kötetlen – bármilyen témában várunk fotókat, kivéve portréfotó.
	3. A pályázó biztosítja a szervezőket arról, hogy a megküldött fájlok tartalma nem sérti az érvényes tilalmi rendelkezéseket, a jóérzésbe ütköző témákat ábrázoló fotókat a szervező törli.
	4. A képen nem szerepelhet olyan elem, amely a fotós kilétére utal, például névvel, vízjellel vagy logóval ellátott képek automatikusan kiesnek.
	5. Fájlok elnevezése: vezeteknev\_keresztnev\_a\_fenykep\_cime
7. A résztvevő a kiadványban való részvételi lehetőségével (tehát nyertes fotó esetén) az Unio Mystica Kiadót visszavonhatatlan, egyszeri, határozatlan időre szóló és térben korlátlan használati joggal ruházza fel a nyertes fotó(k) PR-tevékenység keretében történő felhasználásához. Ez a jog kiterjed az online (Facebook, Instargram közösségi oldalakon) közzététel, a nyomdai sokszorosítás, az illusztráció és a terjesztés lehetőségére a Könyvkiadó és az öröknaptár önreklámozása és önbemutatása céljából. Ez az engedély tehát magában foglalja a nyertes fotók minden médiacsatornán, nyomtatott és digitális formában történő felhasználását.

Az egyéb üzleti célra történő felhasználás a résztvevő külön hozzájárulásához kötött.

A fotópályázat nyertes fotóira nem vonatkozik kizárólagosság, tehát bármilyen más offline és online felületen megjelenhet, amennyiben a harmadik fél nem rendelkezik a fotó felett kizárólagos felhasználási joggal. A résztvevő ezennel mentesíti a Könyvkiadót a harmadik fél által támasztott esetleges követelések alól. A pályázó tudomásul veszi, hogy a beadott kép(ek) elkészítésével és nyilvános bemutatásával okozott esetleges személyiségi és szerzői jogsértésekért minden felelősség őt, a szerzőt terheli, beleértve a jogsértéssel bekövetkező anyagi felelősséget is.

1. A fotók e-mailben történő megküldésével egyidejűleg a résztvevő elfogadja a részvételi feltételeket.
2. Részvételi feltételek (ez a dokumentum):
<https://kissbalazskuno.hu/upload/reszveteli_feltetelek.docx>

Nevezési lap: <https://kissbalazskuno.hu/upload/NEVEZESI_LAP.docx>

Hozzájáruló nyilatkozat: <https://kissbalazskuno.hu/upload/HOZZAJARULO_NYILATKOZAT.docx>

1. Pályázati naptár:
	1. Beérkezési határidő: 2023. május 31.
	2. Zsűrizés: 2023. június 15.
	3. Nyertes értesítése: 2023. június 20.
	4. Kiadvány megjelenése, könyvesboltokba való kihelyezése: legkésőbb 2023. november 30.